Константин Величков
XV. Цецилия Метела

chitanka.info

Кажи ми, о, Цецилия Метела,

с тъга ли в гроба смисляш оня ден,

кога видя с държава една цела

и паметника своя разрушен?

Таз самотия не ли те пленява?

Кога духът ти волно тук лети,

не е ли мило теб, че не смущава

шум никой твоите девствени мечти?

С досада често не ли си казвала,

когато на тълпата си слушала

как тук е текъл шумният порой:

Защо човеку трябва да умира,

кога от света живий не намира

и в гроба даже истински покой?

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.